“ইচ্ছা থাকিলে উপায় হয়”এ প্রবাদটিকে আবারো সত্য প্রমাণিত করলেন সীতাকুণ্ড তহশীল অফিসের ভূমি সহকারী কর্মকর্তা নুরুল আহসান। বৃক্ষের প্রতি অপরিসীম দরদ অনুভব করা মানুষটির আন্তরিক প্রচেষ্টায় তহশীল অফিসের আঙ্গিনার পরিত্যক্ত জায়গায় গড়ে তুলেছেন ফলের বাগান। তার অদম্য স্পৃহার ফলে গড়ে তোলা ফলের বাগানের সৌন্দর্য্য চমকে দিয়েছে সবাইকে। অফিসের কর্ম ব্যস্ততার ফাঁকে বাগানের গাছের পরিচর্যায় তার কঠোর পরিশ্রম ও আন্তরিকতায় ইতিমধ্যে ফল ও ফুলে ভরে গেছে পেঁপে গাছ। বাগানে ফুলে,ফলে ভরে উঠা পেঁপের হাসি শুধু তাকেই অনুপ্রাণিত করেনি, অনুপ্রাণিত করেছে উপজেলার সরকারি, বেসরকারি বিভিন্ন অফিসের কর্মকর্তা, কর্মচারী, ভূমিকর পরিশোধে আগত মানুষজন ও কৃষি বিভাগকে। তার অফিস অঙ্গিনায় ফলের বাগান গড়ে তোলার এ ব্যতিক্রমী উদ্যোগ উপজেলার কৃষিকে আরো একধাপ এগিয়ে দিয়েছে বলে অভিমত সংশ্লিষ্টদের।